La Universitat per a Majors de l’UJI clausura el curs amb la graduació de 95 estudiants



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2015/06/2q/clausura-majors/&url=/com/noticies/2015/06/2q/clausura-majors/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2015/06/2q/clausura-majors/&url=/com/noticies/2015/06/2q/clausura-majors/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2015/06/2q/clausura-majors/&url=/com/noticies/2015/06/2q/clausura-majors/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2015/06/2q/clausura-majors/&url=/com/noticies/2015/06/2q/clausura-majors/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Universitat per a Majors de l’UJI clausura el curs amb la graduació de 95 estudiants

07/07/2015 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

[![


](https://www.svideo.uji.es/svideo_flash/jpeg/Clausura_Majors_2015.jpg)](https://www.svideo.uji.es/svideo_flash/minut/Clausura_Majors_2015_1min.mp4)

La Universitat per a Majors ha clausurat el curs acadèmic 2014/2015 en un acte en el que s’han graduat 95 estudiants: 63 de grau i 32 de postgrau. L’acte, que ha tingut lloc al Paranimf de l’UJI, ha estat presidit pel rector, Vicent Climent, acompanyat per l’alcaldessa de Castelló, Amparo Marco; el president del Consell Social, José Luis Breva; el director acadèmic de la Universitat per a Majors, Salvador Cabedo, que enguany es jubila; i la coordinadora acadèmica d’aquest programa, Pilar Escuder. El catedràtic d’Historia Contemporànea de l’UJI, Manuel Chust Calero, ha sigut l’encarregat d’impartir la lliçó de clausura, amb el títol «1808: la persistente invención de una Historia “Nacional”...¿y América?».

Durant l’acte, el rector de l’UJI ha felicitat els graduats i ha destacat el potencial dels majors per a contribuir al progrés social en moments crítics com l’actual. Climent també ha subratllat com la formació permet als majors confeccionar un relat mitjançant l’ordenació dels seus coneixements i experiències personals amb nous coneixements i perspectives i que possibilita la seua participació en els debats socials. Per últim, el rector ha recordat la contribució del professor Salvador Cabedo «l’alma pater de la Universitat per a Majors» fent referència a la seua imminent jubilació. «El professor Cabedo forma part indispensable de la Universitat Jaume I. A més del seu llegat de gestió, ens deixa un important llegat intel·lectual i docent, de valors humanístics que han assaonat la cultura institucional i comunitària d’aquesta universitat» ha assenyalat el rector.

En el Programa de Formació Permanent, Universitat per a Majors, han estat matriculats aquest curs 985 estudiants, dels quals, 700 estudiants han cursat els seus estudis al Campus Riu Sec de la Universitat a Castelló i 285 alumnes en les Seus de l’Interior, dels Ports, del Nord i del Camp de Morvedre.

Durant el aquest curs s’han superat les 2.232 hores de docència en la titulació de Graduat Universitari Sènior en Ciències Humanes i Socials, així com en els quatre Postgraus Universitaris Sènior que s’ofereixen al Campus de Castelló. També s’imparteixen 714 hores d’Aptituds Tecnològiques i Lingüístiques, destacant així la importància del coneixement de l‘anglès i de les noves tecnologies en el context actual, cada vegada més global i tecnològic.

La titulació universitària «Graduat Sènior en Ciències Humanes i Socials» està configurada i articulada d’acord amb els plantejaments acadèmics que proposa la Unió Europea en la nova concepció de l’Espai Europeu d’Educació Superior. Els estudis de Graduat Sènior estan dissenyats per a ser cursats en un període mínim de tres cursos, amb un total de 120 crèdits acadèmics. Una vegada finalitzats aquests estudis, els estudiants poden continuar la seua formació permanent en el «Postgraduat Universitari Sènior», que consta de 60 crèdits.

En les zones rurals de la província s’imparteix el «Curs Sènior de Ciències Humanes i Socials». En concret, les Aules per a Majors del Campus Obert es troben en les següents seus del Campus Obert: Seu de l’Interior (Sogorb), Seu del Nord (Vinaròs i Sant Mateu), Seu dels Ports (Morella i Vilafranca) i Seu del Camp de Morvedre (Port de Sagunt).

A més de l’activitat docent, en l’àmbit de la recerca, aquest curs s’han organitzat les IV Jornades Internacionals sobre Majors i Noves Tecnologies. També es duen a terme quatre projectes d’investigació en l’àmbit europeu. El projecte SenApp, que té com a objectiu desenvolupar continguts pedagògics per a afavorir l'educació de tablets per a persones majors. El projecte EduEval per tal de desenvolupar una guia per a l'avaluació dels professionals implicats en el procés d'educació de persones adultes.  En el projecte EHLSSA es crearà una metodologia que afavorisca que les persones majors aprenguen des de casa, la qual cosa aportarà noves oportunitats d'aprenentatge a persones amb discapacitats o en zones distants. Finalment, dins del projecte SG4Adults es crearà un joc per a adults amb l’objectiu d’afavorir actituds per a la iniciativa, creativitat, col·laboració, innovació i aprenentatge continu. La Universitat per a Majors, a més a més, forma part de diferents xarxes nacionals i internacionals d’investigació en l'àrea de la formació de persones majors, l'educació i les noves tecnologies.

La Universitat per a Majors de la Universitat Jaume I va iniciar les activitats per a oferir a les persones majors de 55 anys la possibilitat d’accedir al títol Graduat Universitari Sènior l’any 1998 i amb posterioritat es va ampliar la docència amb l’oferta de Postgraus. Amb aquests estudis es pretén contribuir a la millora de les capacitats humanes dels estudiants majors, tant des del punt de vista de la formació personal com des de la participació en el desenvolupament social que fonamente un conjunt d’experiències i d’aprenentatges.

[Vídeo en diferents formats](http://www.svideo.uji.es/peli.php?codi=1736&lg=)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00